钦定古今图书集成/明伦汇编/氏族典/第405卷 > 《廖用贤尚友录》 > 吕强
## 钦定古今图书集成/明伦汇编/氏族典/第405卷 > 《廖用贤尚友录》 > 吕强

按《后汉书吕强传》：“强字汉盛，河南成皋人也。少以宦
者为小黄门，再迁中常侍，为人清忠奉公。灵帝时，例
封宦者，以强为都乡侯，强辞让恳恻，固不敢当，帝乃
听之。中平元年，黄巾贼起，帝问强所宜施行，强欲先
诛左右贪浊者，大赦党人，料简刺史二千石能否。帝
纳之，乃先赦党人。于是诸常侍人人求退，又各自征”
还宗亲子弟在州郡者，中常侍赵忠、夏恽等遂共构
强兄弟所在，并皆贪秽。帝不悦，使中黄门持兵召强。
强闻帝召，怒曰：“吾死，乱起矣。丈夫欲尽忠国家，岂能
对狱吏乎！”遂自杀。